Josebe Astigarraga

Josebe Astigarraga Lete (1962/1963 – Mutriku, 2025eko ekainaren 25a) politikari jeltzalea izan zen.

2003an hasi zen politikagintzan Estanis Osinalde Mutrikuko alkatearen udal-gobernuko zinegotzi gisa. Hurrengo legegintzaldian, 2007an hasi zena, Mutrikuko Ogasun zinegotzi eta bigarren alkateorde izendatu zuten. Estanis Osinalde alkate hautetsia 2007ko irailaren 7an hil ondoren, Josebek alkatetzari heldu zion eta karguan aritu zen 2007 eta 2011 bitartean. Horren ondorioz, Mutrikuko lehen emakume alkatea izan zen.

2025eko ekainaren 25ean hil zen gaixotasun luze baten ondorioz 62 urte zituela.

 Erreferentziak 

 Kanpo estekak 

Kategoria:Euskal Herriko emakume alkateak
Kategoria:Mutrikuko alkateak
Kategoria:Jelkideak